สงบสติอารมณ์ ตื่นตัวและมีสมาธิ
การหายใจลึกๆ เป็นวิธีที่ช่วยให้ใจคุณสงบลงได้อย่างแน่นอน นั่งหรือนอนลงในที่สบายๆ แล้วหลับตา จากนั้นวางมือบนหน้าท้องและหายใจเข้าช้าๆ ทางจมูก รู้สึกถึงหน้าท้องที่ดันมือออกขณะหายใจเข้า จากนั้นหายใจออกช้าๆ ทางปาก ทำซ้ำหลายๆ ครั้ง ความรู้สึกขาดน้ำหรือหิวน้ำอาจทำให้อารมณ์ดีดรุนแรงขึ้นได้ ในการเติมน้ำให้ร่างกายเพื่อให้ตัวเองรู้สึกนิ่งและมีสมาธิมากขึ้นนั้น ให้คุณเติมน้ำเย็นลงในแก้วแล้วค่อยๆ จิบช้าๆ พอดื่มหมดแล้วให้ประเมินว่าตัวเองรู้สึกอย่างไรและดื่มน้ำเพิ่มถ้ายังรู้สึกหิวน้ำอยู่ อย่าดื่มน้ำอัดลม เครื่องดื่มชูกำลัง หรือเครื่องดื่มแอลกอฮอล์ ไม่อย่างนั้นสุดท้ายคุณจะยิ่งรู้สึกขาดน้ำมากกว่าเดิม บางครั้งการนั่งในห้องมืดๆ ทึบๆ ก็อาจทำให้คุณรู้สึกกระสับกระส่ายได้ ถ้าคุณอยู่ในบ้าน ลองเปิดหน้าต่างใกล้ๆ เพื่อให้อากาศสดชื่นและแสงธรรมชาติเข้ามา ถ้าวิวดีให้นั่งลงตรงหน้าต่างและมองไปที่ทิวทัศน์ข้างหน้า มันอาจจะช่วยให้ใจคุณนิ่งขึ้นเพื่อที่คุณจะได้หยุดอารมณ์ดีดของคุณได้ การมีอะไรฟังหรือดูช่วยเบี่ยงเบนคุณจากความคิดที่แล่นอยู่ในหัว ถ้าคุณต้องไปข้างนอก ให้เปิดเพลงหรือหนังทิ้งไว้คลอๆ ขณะเตรียมตัวเพื่อที่คุณจะได้มีอะไรฟัง  ฟังเพลงสงบสบายๆ ที่คุณรู้จักและชอบอยู่แล้ว ถ้าคุณจะดูหนัง ให้เลือกหนังเบาๆ อย่างหนังตลกหรือสารคดีธรรมชาติ ถ้าวันนี้คุณไม่ต้องไปไหนแล้ว ให้นอนหลับสบายๆ บนเตียงเพื่อระงับอารมณ์ดีด พอคุณตื่นมาคุณก็จะสดชื่นและอาจจะไม่รู้สึกดีดอีกแล้วก็ได้! การอาบน้ำช่วยให้คุณตื่นขึ้นเพื่อที่คุณจะได้รู้สึกตื่นตัวและอารมณ์ดีดน้อยลง แม้ว่าน้ำเย็นจะช่วยให้คุณตื่นเร็วขึ้น แต่น้ำอุ่นก็ใช้ได้เหมือนกัน ขณะอยู่ใต้ฝักบัว ปล่อยให้น้ำไหลผ่านใบหน้าสักครู่เพื่อช่วยให้คุณตื่นยิ่งกว่าเดิม ถ้าคุณไม่ใช่คนตื่นเช้า คุณคงรู้ว่ากาแฟช่วยคุณได้มากแค่ไหนเวลาที่คุณต้องตื่นขึ้นมาและใช้สมาธิ ชงกาแฟสักถ้วยและจิบช้าๆ เพื่อช่วยกำจัดอาการมึนงงที่เกิดจากอารมณ์ดีดเพื่อที่คุณจะได้ตื่นตัวมากขึ้น จำไว้ว่าคาเฟอีนในกาแฟอาจเพิ่มอัตราการเต้นของหัวใจและทำให้คุณกระสับกระส่ายมากกว่าเดิม ถ้าคุณรู้สึกกระสับกระส่ายจากอารมณ์ดีดอยู่แล้ว คุณอาจจะเลี่ยงกาแฟหรือรอจนกว่าคุณจะใจสงบลงแล้ว การออกกำลังกายช่วยหลั่งสารเอนดอร์ฟินส์ที่ช่วยบรรเทาอาการวิตกกังวลที่คุณกำลังประสบและทำให้คุณรู้สึกตื่นตัวมากยิ่งขึ้น หาที่สบายๆ บนพื้นและออกกำลังกาย เช่น วิดพื้น ซิตอัพ สควอต และยืดเส้นยืดสาย แต่ถ้าคุณไม่อยากออกกำลังกาย ก็ให้เล่นโยคะแทน ถ้าอารมณ์คุณดีดจริงๆ อย่าออกกำลังกายโดยการยกเวตหรืออุปกรณ์หนักๆ ไม่อย่างนั้นคุณอาจจะบาดเจ็บได้ เช่นเดียวกับการออกกำลังกาย การเดินเล่นช่วยหลังสารเอนดอร์ฟินส์และทำให้คุณรู้สึกตื่นตัวมากยิ่งขึ้น อากาศสดชื่นและแสงธรรมชาติข้างนอกอาจช่วยลดผลกระทบที่เกิดจากอารมณ์ดีดได้ ถ้าคุณกังวลว่าจะบังเอิญเจอใครตอนอารมณ์ดีด ให้เลือกเดินในเส้นทางที่การจราจรเบาบางและอย่าเดินใกล้คนกลุ่มใหญ่ ยาหยอดตาช่วยทำให้ดวงตาชัดเจนขึ้นและทำให้คุณรู้สึกตื่นตัวและตื่นยิ่งขึ้น และยังช่วยลดอาการตาแดงที่เกิดจากอารมณ์ดีดด้วย
หายใจลึกๆ. ดื่มน้ำ. เปิดหน้าต่างเพื่อให้อากาศสดชื่นเข้ามา. เปิดเพลงหรือหนังสบายๆ. พยายามนอนหลับถ้าคุณไม่ต้องไปไหน. ไปอาบน้ำ. ดื่มกาแฟ. ออกกำลังกายเบาๆ เพื่อให้รู้สึกตื่นขึ้น. ออกไปเดินเล่นข้างนอก. ใช้ยาหยอดตาถ้ารู้สึกว่าตาพร่าๆ.
https://www.wikihow.com/Come-Down-from-a-High https://www.wikihow.com/Come-Down-from-a-High
Calming Yourself Down Being Alert and Focused